पाएं अपने शहर की ताज़ा ख़बरें और फ्री ई-पेपरडाउनलोड करें
ट्राईसिटी में कोरोना संक्रमण के मामले लगातार बढ़ रहे है ऐसे में अब वैक्सीनेशन को लेकर लोगों में जागरूकता आ गई है और अब वैक्सीनेशन सेंटरों पर काफी संख्या में लोग वैक्सीन डोज लेने आ रहे है। इसी बीच मोहाली के एक वैक्सीनेशन सेंटर पर वैक्सीन की दूसरी डोज लेने आई एक महिला को दूसरी कंपनी की वैक्सीन लगा दी। इसकी जानकारी जब महिला को हुई तो उन्होंने इसका विरोध किया और फिर नर्सिंग स्टाफ में हडकंप मच गया। बाद में जब डॉक्टरों ने बुजुर्ग महिला को समझाया कि दूसरी कंपनी की वैक्सीन लगने से कोई परेशानी नहीं होगी।
लापरवाही से लगा इंजेक्शन
मोहाली के डॉ. बीआर अंबेडकर इंस्टीट्यूट ऑफ मेडिकल साइंस में बनाए गए वैक्सीनेशन सेंटर में फेज-7 निवासी 70 साल की स्वर्णलता को गलत डोज लगा दी गई। उन्हें पहली डोज को-वैक्सीन की लगी थी, लेकिन जब वे दूसरी डोज के लिए पहुंचीं तो उन्हें कोविशील्ड लगा दी गई। जब इस बात का पता बुजुर्ग को लगा तो उनके होश उड़ गए। उ
न्हें चिंता है कि कहीं साइड इफेक्ट न हो जाए। हालांकि, डॉक्टर्स ने उन्हें कहा कि डरने की कोई बात नहीं है। बुजुर्ग महिला स्वर्णलता ने बताया कि जब वे वैक्सीनेशन सेंटर में डोज लगवाने गई तो वहां पर किसी ने नहीं बताया कि को-वैक्सीन की डोज नहीं है। रजिस्ट्रेशन करने के बाद उन्हें सीधा वैक्सीनेशन रूम में ले जाकर टीका लगा दिया गया।
एंटीबॉडी टेस्ट करवाना पड़ेगा: सिविल सर्जन
सिविल सर्जन मोहाली डॉ. आदर्शपाल कौर ने कहा कि को-वैक्सीन तो मोहाली में इस समय है ही नहीं है। वैक्सीनेशन सेंटर्स पर पक्के तौर पर लिखकर लगाया गया है कि को-वैक्सीन की डोज नहीं है और कोवीशील्ड ही लगाई जा रही है। बुजुर्ग महिला को डरने की जरूरत नहीं है। वे दो हफ्ते के बाद अपना एंटीबॉडी टेस्ट करवाएं। अगर उनकी एंटीबॉडी नहीं बनी होगी तो दोबारा से 6 हफ्ते के बाद कोवीशील्ड की ही दूसरी डोज लगवा सकती हैं। लेकिन अगर वे को-वैक्सीन की ही डोज लगवाना चाहते हैं तो फोर्टिस अस्पताल से 1200 रुपए की डोज लगवा सकती हैं। हमारे पास अभी को-वैक्सीन आने की कोई जानकारी नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn